b'\n_START_ARTICLE_\nDavisov pokal\n_START_PARAGRAPH_\nDavisov pokal je najve\xc4\x8dje mednarodno reprezentan\xc4\x8dno teni\xc5\xa1ko tekmovanje za mo\xc5\xa1ke na svetu. Najve\xc4\x8dje vsakoletno mednarodno \xc5\xa1portno reprezentan\xc4\x8dno tekmovanje vodi Mednarodna teni\xc5\xa1ka zveza in poteka med dr\xc5\xbeavnimi reprezentancami po sistemu na izpadanje. Za\xc4\x8delo se je leta 1900 pod imenom International Lawn Tennis Challenge, kot tekmovanje med ZDA in Zdru\xc5\xbeenim kraljestvom, ustanovil ga je Dwight F. Davis. Po drugi svetovni vojni se je tekmovanje preimenovalo v Davisov pokal po ustanovitelju, na turnirju leta 2014 je \xc5\xbee sodelovalo 122 dr\xc5\xbeavnih reprezentanc. ZDA so najuspe\xc5\xa1nej\xc5\xa1a reprezentanca v zgodovini z 32-imi zmagami in 29-imi drugimi mesti, druga najuspe\xc5\xa1nej\xc5\xa1a pa je Avstralija z 28-imi zmagami in 19-imi drugimi mesti._NEWLINE_\xc5\xbdenska razli\xc4\x8dica Davisovega pokala je Pokal federacij.'